Nukkumiskohta on oikea silloin, kun tyynyn yläreuna on samassa linjassa patjan yläreunan kanssa. Sivuttaissuunnassa voit nukkua missä kohdassa vuodetta haluat, sillä jousivyöhykkeet kulkevat patjan läpi sivuttaissuunnassa.Patja on suositeltavaa kääntää puolen vuoden välein niin, että jalko- ja pääpääty vaihtavat paikkaa. Kääntäminen ei vaikuta yksilöllisyyteen, sillä jousisto on suunniteltu peilikuvana patjan molempiin päihin. Toimenpiteellä mahdollistetaan jousituksen tasainen kuormitus ja pitkä käyttöikä.